शिवचरण ओर कामता प्रसाद बताउत हे कि जा उपकेन्द्र लगभग 2008 में बनो हतो। जभे से साल छह महीना में एक दइयां खुल गओ तो खुल गओ। नई तो बन्द परो रहत हे। सुशीला बताउत हे कि जभे हमखा टीका लगवाये जाये खा होत हे, तो पचास रूपइया किराया लगा के चरखारी के सामुदायिक स्वास्थ्य केन्द्र जात हे। एसई शोभारानी बताउत हे कि जभे जा उपकेन्द्र बनो हतो तो बोहतई खुश भये हते कि अब हम लोगन खा चरखारी न जाने परहे, ओर कोनऊ भी परेशानी होहे तो एतई से सुलझ जेहे। पे उपकेन्द्र बने न बने खा कोनऊ फायदा नइयां। काय से केन्द्र कभऊं नई खुलत आय।